Държавен вестник, бр. 49, 2010 г., стр. 9

БРОЙ  49	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
ПЛАН 
за действие по програмата в страната 
2010 – 2012 г. между правителството на Ре­
публика България и Фонд за децата на ООН 
(УНИЦЕФ)
(Одобрен с Решение № 328 от 21 май 2010 г. на 
Министерския съвет. В сила от 1 юни 2010 г.)
Рамка
Правителството на Република България, на­
ричано по-долу „правителството“, и Детският 
фонд на ООН, наричан по-долу „УНИЦЕФ“, са 
постигнали взаимно съгласие относно съдър­
жанието на Плана за действие по програмата 
в страната (ПДПС) и описаните отговорности 
за изпълнението на програмата за страната; и 
като укрепват своето взаимно съгласие и 
сътрудничество за изпълнение на Целите за 
развитие на хилядолетието, Конвенцията за 
правата на детето, Конвенцията за премахване 
на всички форми на дискриминация срещу 
жените и други международни конвенции и 
договори, свързани с децата; 
като надграждат върху натрупания опит 
и отчетения напредък при изпълнението на 
предишната програма за страната за сътруд­
ничество между УНИЦЕФ и България за 
2006 – 2009 г.; 
като навлизат в нов период на сътрудни­
чество от 1 януари 2010 г. до 31 декември 
2012 г. съгласно описаното в Документа на 
УНИЦЕФ за програмата в България за пе­
риода 2010 – 2012 г.;
като заявяват, че тези отговорности ще 
бъдат изпълнени в дух на приятелство и сът­
рудничество,
се договориха за следното:
Част I. Основа на взаимоотношенията
1.1. Основното споразумение за сътрудни­
чество между правителството на Република 
България и Детския фонд на ООН (наричано 
по-долу „ОСС“), сключено на 8 ноември 2004 г., 
ратифицирано със закон, приет от XXXIX 
Народно събрание на 9 февруари 2005 г. (ДВ, 
бр. 17 от 2005 г.), и обнародвано в „Държавен 
вестник“, бр. 58 от 2005 г., поставя основата на 
взаимоотношенията между правителството и 
УНИЦЕФ. Планът за действие по програмата 
в страната (ПДПС), който обхваща дейностите 
в периода от 1 януари 2010 г. до 31 декември 
2012 г., следва да се тълкува и изпълнява в 
съответствие с Основното споразумение за 
сътрудничество. Програмите и проектите, 
описани тук, са договорени съвместно от 
правителството и УНИЦЕФ. Този план за 
действие по програмата в страната се състои 
от 10 части, в които са описани общите поли­
тики, приоритети, цели и задачи, стратегии, 
управленски отговорности и ангажименти на 
правителството и УНИЦЕФ.
Част ІІ. Положението на децата и жените в 
България
2.1. През изминалите години България по­
стигна съществен напредък в осигуряването 
на устойчив икономически растеж и в при­
веждането на законодателството и стандартите 
в съответствие с тези на Европейския съюз 
(ЕС) acquis communautaire. Беше приложена и 
амбициозна програма за реформи за подоб­
ряване на спазването на правата на детето в 
областта на социалното включване, закрилата 
и благосъстоянието на децата. През януари 
2007 г. България се присъедини към ЕС. 
2.2. Правителството хармонизира поли­
тиките си за социално включване с тези на 
ЕС, като разработи Национален доклад по 
стратегиите за социална закрила и социално 
включване 2008 – 2010 г.  Докладът поставя 
като основни цели намаляването на детската 
бедност и създаването на условия за пости­
гане на социално включване, осигуряване на 
равен достъп до качествено образование и 
здравеопазване и насърчаване участието на 
децата при формулирането на политиките. 
2.3. Остават обаче предизвикателствата 
пред социалното включване. Процентът от 
населението в риск от изпадане в бедност 
през последните години варира между 14 и 
16%. По-висока степен на риск се отчита при 
деца на възраст между 0 и 15 години (17,8%); 
при семействата с един родител (25,1%) и при 
деца от многочленни семейства (31,5%)1. По-
уязвими на бедност са ромското население 
и населението в отдалечени селски райони. 
От всички деца, отпадащи от училище, над 
50% се самоопределят като роми. Въпреки 
че смъртността сред деца под петгодишна 
възраст през 2007 г. се задържа  на 14,8 на 
хиляда2, нивата са по-високи в районите с 
преобладаващо ромско население. 
2.4. Българското правителство предприе 
редица стъпки за приемане на междусекторен 
и холистичен подход в областта на закрилата 
и благосъстоянието на децата. Реформите в 
системата за закрила на детето започнаха с 
приемането на Закона за закрила на детето през 
2000 г. Беше създадена Държавната агенция за 
закрила на детето при Министерския съвет с 
1 Данни на Евростат: Население и социални 
условия/ Условия за живот и социална закрила/ 
Доходи, социално включване и условия за живот. 
2 Национален статистически институт, „На­
селение и демографски процеси през 2007 г.“.